CELEX: 32021D0814
Language: mt
Date: 2021-05-20 00:00:00
Title: Deċiżjoni tal-Kunsill (PESK) 2021/814 tal-20 ta’ Mejju 2021 li temenda d-Deċiżjoni (PESK) 2017/915 dwar attivitajiet ta’ sensibilizzazzjoni tal-Unjoni b’appoġġ għall-implimentazzjoni tat-Trattat dwar il-Kummerċ tal-Armi

21.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 180/151
               
            
         DEĊIŻJONI TAL-KUNSILL (PESK) 2021/814
         tal-20 ta’ Mejju 2021
         li temenda d-Deċiżjoni (PESK) 2017/915 dwar attivitajiet ta’ sensibilizzazzjoni tal-Unjoni b’appoġġ għall-implimentazzjoni tat-Trattat dwar il-Kummerċ tal-Armi
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28(1) u 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fid-29 ta’ Mejju 2017, il-Kunsill adotta d-Deċiżjoni (PESK) 2017/915 (1).
                  
               
                     (2)
                  
                  
                     Fit-30 ta’ Lulju 2020, il-Kunsill adotta d-Deċiżjoni (PESK) 2020/1134 (2), li emendat id-Deċiżjoni (PESK) 2017/915 u estendiet il-perijodu ta’ implimentazzjoni għall-attivitajiet imsemmija fl-Artikolu 1 tagħha sat-30 ta’ Ġunju 2021.
                  
               
                     (3)
                  
                  
                     Fil-31 ta’ Marzu 2021, il-Bundesamt für Wirtschaft und Ausfuhrkontrolle, u fis-6 ta’ April 2021, l-Expertise France, fil-kapaċitajiet rispettivi tagħhom bħala Aġenziji ta’ Implimentazzjoni, talbu l-awtorizzazzjoni tal-Unjoni biex tiġi estiża għat-tieni darba l-implimentazzjoni tad-Deċiżjoni (PESK) 2017/915, sal-31 ta’ Jannar 2022, minħabba sfidi kontinwi li jirriżultaw mill-pandemija tal-COVID-19.
                  
               
                     (4)
                  
                  
                     Il-kontinwazzjoni tal-attivitajiet imsemmija fl-Artikolu 1 tad-Deċiżjoni (PESK) 2017/915 ma għandha ebda implikazzjoni fir-rigward ta’ riżorsi finanzjarji sal-31 ta’ Jannar 2022,
                  
               ADOTTA DIN ID-DEĊIŻJONI:
         
            Artikolu 1
            L-Artikolu 5 tad-Deċiżjoni (PESK) 2017/915 huwa sostitwit b’dan li ġej:
            
               
                  “Artikolu 5
                  Din id-Deċiżjoni għandha tidħol fis-seħħ fid-data tal-adozzjoni tagħha.
                  Għandha tiskadi fil-31 ta’ Jannar 2022.”.
               
            
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, l-20 ta’ Mejju 2021.
            
               
                  Għall-Kunsill
               
               
                  Il-President
               
               A. SANTOS SILVA
            
         
         
            (1)  Id-Deċiżjoni tal-Kunsill (PESK) 2017/915 tad-29 ta’ Mejju 2017 dwar attivitajiet ta’ sensibilizzazzjoni tal-Unjoni b’appoġġ għall-implimentazzjoni tat-Trattat dwar il-Kummerċ tal-Armi (ĠU L 139, 30.5.2017, p. 38).
         
            (2)  Id-Deċiżjoni tal-Kunsill (PESK) 2020/1134 tat-30 ta’ Lulju 2020 li temenda d-Deċiżjoni (PESK) 2017/915 dwar attivitajiet ta’ sensibilizzazzjoni tal-Unjoni b’appoġġ għall-implimentazzjoni tat-Trattat dwar il-Kummerċ tal-Armi (ĠU L 247, 31.7.2020, p. 24).